
RAPORT DE SPECIALITATE 

 la proiectul de hotărâre privind aprobarea Caietului de obiective și a Regulamentului de organizare și desfășurare a procedurii de analizare a noului proiect de management al managerului Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, 
rezultate mai mari sau egale cu nota 9


Iniţiator: Primarul municipiului Câmpulung Moldovenesc.

           Compartimentul resurse umane din cadrul Direcției administrație publică din aparatul de specialitate al primarului municipiului Câmpulung Moldovenesc primind spre analiză proiectul de hotărâre privind aprobarea Caietului de obiective și a Regulamentului de organizare și desfășurare a procedurii de analizare a noului proiect de management al managerului Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, 
rezultate mai mari sau egale cu nota 9, referă următoarele:
- Pentru îndeplinirea misiunii propuse de către instituția publică de cultură și desfășurarea în bune condiții a activității în cadrul bibliotecii după finalizarea lucrărilor de reabilitare și modernizare, conducerea instituției publice de cultură a fost încredințată unui manager, doamna Bogoș Nicoleta-Petronela, ca urmare a promovării concursului de proiecte de management organizat în acest sens.
- În data de 31.10.2022 s-a încheiat contractul de management nr. 35581/31.10.2022, pe durată determinată, producând efecte de la data de 01.11.2022 și până la data de 31.10.2026, data încetării termenului pentru care a fost întocmit și aprobat proiectul de management. 
- Conform prevederilor Ordonanței de Urgență nr.189/2008 privind managementul instituțiilor publice de cultură, cu modificările și completările ulterioare, evaluarea managementului se face anual și final pe baza Regulamentului de organizare și desfășurare a evaluării managementului, verificând modul în care au fost realizate obligațiile asumate prin contractul de management, în raport cu resursele financiare alocate. În cazul în care rezultatele evaluărilor anterioare sunt peste 8, autoritatea este obligată să organizeze evaluare finală cu cel puţin 90 de zile calendaristice înainte de expirarea duratei contractului de management.
- În conformitate cu prevederile art. 43¹ din Ordonanța de Urgență nr.189/2008 menționată mai sus, în cazul în care rezultatul evaluării finale, prevăzute la art. 37 alin. (2), este mai mare sau egal cu 9, managerul are dreptul de a prezenta un nou proiect de management, în conformitate cu cerinţele caietului de obiective întocmit de autoritate. Termenul de depunere a proiectului de management se stabileşte de către autoritate, iar  proiectul de management depus în condiţiile stabilite, constituie baza încheierii unui nou contract de management.



           - În perioada 06.07.2026 - 20.07.2026 s-a desfășurat evaluarea finală a managementului la Biblioteca Municipală ,,George Bodea” Câmpulung Moldovenesc, conform regulamentului aprobat prin Hotărârea Consiliului Local nr.77/28.05.2026.
- După finalizarea etapelor evaluării finale a managementului la Biblioteca Municipală ,,George Bodea” Câmpulung Moldovenesc, membrii Comisiei de evaluare au stabilit un rezultat final de 9,87 puncte, care a fost consemnat în Raportul înregistrat cu nr. 25321/20.07.2026.
- Având în vedere îndeplinirea obiectivelor propuse și rezultatul evaluării finale a managementului la bibliotecă, care este peste nota 9, comisia de evaluare a concluzionat că doamna manager Bogoș Nicoleta-Petronela are dreptul de a prezenta un nou proiect de management în conformitate cu cerințele Caietului de obiective ce va fi întocmit de autoritate.
 -  Doamna manager Bogoș Nicoleta-Petronela ne-a comunicat intenția de a depune un nou proiect de management, pentru următorul mandat 2026 - 2030, prin adresa nr. 444/31.07.2026, înregistrată cu nr. 26985/04.08.2026.
 - Drept urmare, Caietul de obiective și Regulamentul de organizare și desfășurare a procedurii de analizare a noului proiect de management al managerului Bibliotecii Municipale ,,George Bodea” Câmpulung Moldovenesc, se întocmesc și se aprobă de autoritate, pe baza modelelor-cadru prevăzute în Anexa nr. 1 și Anexa nr. 3 din Ordinul ministrului culturii nr. 2799/2015.
[bookmark: _Hlk97549139]        Având în vedere cele precizate, Compartimentul resurse umane consideră că în forma propusă, proiectul privind aprobarea Caietului de obiective și a Regulamentului de organizare și desfășurare a procedurii de analizare a noului proiect de management al managerului Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, 
rezultate mai mari sau egale cu nota 9, este necesar și oportun. 

